
2023–2024 MOKSLO METŲ PRIEŠMOKYKLINIO UGDYMO GRUPĖS 
UGDOMOSIOS VEIKLOS PLANAS

I SKYRIUS
2022–2023 MOKSLO METŲ UGDOMOSIOS VEIKLOS ĮGYVENDINIMO ANALIZĖ

[bookmark: _Hlk152527387]2022–2023 m. m. Krekenavos lopšelio-darželio „Sigutė“ priešmokyklinio ugdymo grupę lankė 19 vaikų, 3 iš jų ugdėsi pagal ikimokyklinio ugdymo programą. Pagal individualias vaiko galias pasiektas ugdymosi pasiekimų – kompetencijų lygis užtikrino vaiko mokyklinę brandą. Programoje kompetencijos ugdomos integraliai visose ugdymosi srityse ir visose veiklose, kuriose vaikas dalyvauja, siekiant užtikrinti visų kompetencijų ugdymo pusiausvyrą ir dermę. Svarbi ugdymo dalis – vaikų vertybinių nuostatų plėtojimas padedant jiems tapti smalsiems, pasitikintiems savimi, aktyviems, motyvuotiems, drąsiai įgyvendinantiems savo sumanymus, kūrybiškiems, savarankiškiems, atsakingiems. Programoje išskirtos 6 ugdymosi sritys: gamtamokslinis ugdymas, kalbinis ugdymas, matematinis ugdymas, meninis ugdymas, visuomeninis ugdymas, sveikatos ir fizinis ugdymas. Visos ugdymosi sritys yra lygiavertės ir ugdomos integraliai su kompetencijomis. Visi priešmokyklinio amžiaus vaikai pasiruošė sėkmingai mokytis mokykloje.
Tėvai (globėjai), meninio ugdymo mokytoja, logopedė, spec. pedagogė, sveikatos priežiūros specialistė teikė siūlymus, pagalbą vaikų veiklai. Priešmokyklinio ugdymo mokytojo ir tėvų (globėjų)  bendradarbiavimas buvo grindžiamas tarpusavio pasitikėjimu ir konfidencialumu, aktyvia partneryste ir atsakomybe, pagarba vienas kito poreikiams ir interesams. Užtikrintos lygios galimybės ugdytis vaikams, turintiems specialiųjų ugdymosi poreikių. Dalinantis atsakomybe už vaiko ugdymo kokybę, buvo priimami su vaiko ugdymu ir ugdymusi susiję sprendimai. Ugdymo priemonės atitiko vaikų grupę lankančių vaikų ypatumus, poreikius. Ugdymas vyko naudojant projektų metodą. Projektai sukuria puikią terpę įtraukiajam ugdymui. STEAM veiklos sudarė sąlygas vaikams pažinti pasaulį per patirtį – tyrinėjo, projektavo, konstravo, kokybiškai bendravo (kėlė klausimus ir formulavo problemas), kurias galėjo nagrinėti, pasitelkiant technologijas, inžinerija, menus ir matematiką. Galimybė ugdomojoje aplinkoje taikyti skaitmenines technologijas ugdė aktyvų, smalsų vaiką. Vaikai parodė savo patirtį, gebėjimus, bendravo ir bendradarbiavo su kitais vaikais, spendė problemas. 
Dalyvauta Pažagienių darželio-mokyklos organizuotose STEAM dirbtuvėse „Mąstymo laboratorija“. Edukacinių veiklų metu stiprintas vaikų ryšys su gamta bei skatinta sportuoti žiemos metu. Dalyvauta  respublikiniame ikimokyklinio ir priešmokyklinio ugdymo įstaigų edukacinėse veiklose „Sniego karalystė 2023“, „Žiemos žaidynės lauke“ ir kūrybinių darbų parodoje „Žiema, žiemužė“. Gamtamokslinėje praktinėje konferencijoje „Mes – gamtos vaikai 2023“ vaikai pasidalino savo gerąja patirtimi STEAM veikloje „Lašelio kelionė“.  Dalyvauta Tarptautinės komisijos nacių ir sovietinio okupacinių režimų nusikaltimams Lietuvoje įvertinti inicijuotame Tarptautinės tolerancijos dienos paminėjime. Kartu su visa darželio bendruomene dalyvauta pilietinėje iniciatyvoje „Tolerancijos namas“, STEAM projekte „Namai namučiai“. Didinant sveikatos ugdymo veiklų prieinamumą ir įvairovę, sudarytos palankios sąlygos atskleisti individualius vaikų gebėjimus. Dalyvauta respublikiniame ikimokyklinio ir priešmokyklinio amžiaus vaikų kūrybiniame projekte „Vaisių ar daržovių mandala lėkštėje“, viktorinoje „Mažiau – tvariau, arčiau – sveikiau“, konkurse –„Užsiimk joga su „Sveikatiada“. Vaikai sužinojo, pagilino žinias apie tvarumą, maisto tausojimą, ekologinius bei nacionalinės kokybės maisto produktus, sveiką mitybą ir fizinį aktyvumą.  Įvairiais būdais skatintas vaikų noras judėti, dažniau pasirinkti aktyviam judėjimui skirtas priemones. Bendradarbiauta su socialiniais partneriais: Ramygalos lopšeliu-darželiu „Gandriukas“, dalyvauta socializacijos projekto sportinėje veikloje „Stiprėkime su gandriuku“, Dembavos lopšeliu-darželiu „Smalsutis“, dalyvauta vaikų sportinėse varžybose „Linksmosios estafetės 2023“. Vaikai žaidė, bendravo tarpusavyje, dalinosi savo patirtimi. Stiprinama emocinė sveikata naudojant įvairius judėjimo elementus, puoselėjamas bendruomeniškumo jausmas. Dalyvauta respublikiniame ikimokyklinio ir priešmokyklinio amžiaus vaikų virtualiame muzikiniame projekte „Baltas šokis 2022“. Dalyvauta vaikų kūrybinių darbų parodoje „Mano augintinis“, kuris buvo skirtas paminėti Gyvūnų gerovės metus, lavinta vaikų saviraiška bei kūrybiškumas. Vaikai, lankantys logopedines pratybas, dalyvavo Panevėžio rajono priešmokyklinio amžiaus vaikų konkurse „Sukam sukam galveles“. Bendradarbiauta su Lietuvos ikimokyklinio ir priešmokyklinio ugdymo įstaigomis turinčiomis „SIGUTĖS“ vardą, vykdant  projekto „Žaidžiame teatrą“ veiklas. Vaikai pajautė teatro dvasią, suvokė, koks smagus žaidimas yra vaidyba ir spektaklio kūrybinis procesas. Dalyvauta respublikiniame projekte, kuris buvo skirtas paminėti Užgavėnėms „Varnelės blynai“. Panaudojant inovatyvius ugdymo metodus, buvo plečiama vaikų  kalbos raiška. Priešmokyklinio ugdymo grupės bendruomenė įgyvendino ugdymo karjeros projektą „Ką žmonės dirba?“. Ugdytos ekologinės nuostatos, dorovinės vertybės, lavinta kalba, bendravimo įgūdžiai. Dalyvauta Lietuvos mokinių neformaliojo švietimo centro ekologiniame konkurse „Mano žalioji palangė“. Projektas skatino vaikus ugdytis atsakomybę už savo aplinką, skatino domėtis augalais ir jų panaudojimo galimybėmis kuriant sveiką edukacinių erdvių aplinką. Sėkmingai įgyvendinta tarptautinė vaikų emocijų ir elgesio problemų prevencijos programa „Zipio draugai“. Vykdytas įvairių veiklų viešinimas lopšelio-darželio internetinėje svetainėje www.krekenavossigute.lt.

II SKYRIUS
BENDROSIOS NUOSTATOS

1. 2023–2024 mokslo metų priešmokyklinės ugdymo grupės ugdomosios veiklos planas (toliau – Veiklos planas) reglamentuoja priešmokyklinio ugdymo bendrosios programos įgyvendinimą Panevėžio r. Krekenavos lopšelyje-darželyje „Sigutė“ ir Linkaučių bei Žibartonių skyriuose (toliau – lopšelis-darželis).
2. Veiklos planas parengtas vadovaujantis Priešmokyklinio ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2013 m. lapkričio 21 d. įsakymu Nr. V-1106 „Dėl Priešmokyklinio ugdymo tvarkos aprašo patvirtinimo“ ir jo pakeitimais, Lietuvos higienos norma HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2010 m. balandžio 22 d. įsakymu Nr. V-313 (Lietuvos Respublikos sveikatos apsaugos ministro 2016 m. sausio 26 d. įsakymo Nr. V-93 redakcija).
[bookmark: _Hlk116223959]3. Ugdymo turinys įgyvendinamas, vadovaujantis Priešmokyklinio ugdymo bendrąja programa, patvirtinta Lietuvos Respublikos švietimo, mokslo ir sporto ministro 2022 m. rugpjūčio 
24 d. įsakymu Nr. V-1269, Lietuvos Respublikos švietimo įstatymu, kitais teisės aktais, lopšelio-darželio strateginiais tikslais, bendruomenės poreikiais ir turimais ištekliais.
4. Veiklos plano paskirtis – padėti veiksmingai planuoti ir organizuoti priešmokyklinio ugdymo įgyvendinimą.
5. Veiklos plane vartojamos sąvokos:
5.1. Ugdymas – dvasinių, intelektinių, fizinių asmens galių auginimas bendraujant ir mokant.
5.2.Lopšelio-darželio bendruomenė – lopšelio-darželio mokytojai, švietimo pagalbos specialistai, vaikai, jų tėvai (globėjai) ir kiti lopšelio-darželio darbuotojai, vienijami ugdymo santykių ir bendrų švietimo tikslų.
6. Kitos Veiklos plane vartojamos sąvokos atitinka Lietuvos Respublikos švietimo įstatyme ir kituose švietimą reglamentuojančiuose teisės aktuose vartojamas sąvokas.

III SKYRIUS
UGDYMO PLANO RENGIMAS

7. Veiklos planą parengė darbo grupė, sudaryta direktoriaus 2023 m. gegužės 31 d. įsakymu Nr. V-48 „Dėl darbo grupės sudarymo 2023–2024 m. m. priešmokyklinio ugdymo veiklos plano projektui parengti“.
8. Veiklos planą tvirtina lopšelio-darželio direktorius 2023 m. rugsėjo 1 d., projektą suderinęs su mokytojų taryba (2023 m. rugpjūčio 30 d. posėdžio protokolas Nr. MT-6).

IV SKYRIUS
PRIEŠMOKYKLINIO UGDYMO PROGRAMOS ĮGYVENDINIMAS

9. Priešmokyklinio ugdymo paskirtis – padėti vaikui pasirengti sėkmingai mokytis pagal pradinio ugdymo programą. Siekdamas dermės ir ugdymo tęstinumo tarp priešmokyklinio ir pradinio ugdymo programų, priešmokyklinio ugdymo mokytojai yra susipažinę su pirmos klasės ugdymo programos nuostatomis. 
10. Priešmokyklinis ugdymas teikiamas vaikams, kai tais kalendoriais metais jiems sueina 
6 metai. Priešmokyklinis ugdymas vyksta vienerius metus. 
11. Švietimo pagalba vaikui teikiama vadovaujantis Švietimo pagalbos vaikui teikimo tvarkos aprašu, patvirtintu Krekenavos lopšelio-darželio „Sigutė“ direktoriaus 2020 m. 
rugsėjo 15 d. įsakymu Nr. V-64 „Dėl Švietimo pagalbos vaikui teikimo tvarkos aprašo patvirtinimo“.
12. Priešmokyklinio ugdymo turinys suderintas su lopšelio-darželio ikimokyklinio ugdymo programa „Vaikystė žaliuoju taku“, patvirtinta 2020 m. rugpjūčio 31 d. direktoriaus įsakymu 
Nr. V-51. 
13. Priešmokyklinio ugdymo mokytojų ir tėvų (globėjų) bendradarbiavimas grindžiamas tarpusavio pasitikėjimu ir konfidencialumu, aktyvia partneryste ir atsakomybe, pagarba vienas kito poreikiams ir interesams. Prireikus, priešmokyklinio ugdymo mokytojai rekomenduoja tėvams (globėjams) konsultuotis su specialiuoju pedagogu, logopedu, kreiptis į lopšelio-darželio Vaiko gerovės komisiją ar Panevėžio rajono pedagoginę psichologinę tarnybą dėl vaiko ugdymosi poreikių pedagoginiu, psichologiniu, medicininiu ir socialiniu pedagoginiu aspektais įvertinimo ir jo tolesnio ugdymosi rekomendacijų. 
14. Priešmokyklinio ugdymo trukmė – 640 valandų per metus. Veiklos organizavimo forma yra priešmokyklinė ugdymo grupė, kurioje vykdoma priešmokyklinio ugdymo programa.
15. Priešmokyklinio ugdymo grupę lanko 18 vaikų, ugdomų pagal priešmokyklinio ugdymo programą.
16. Mokslo metai prasideda 2023 m. rugsėjo 1 d., baigiasi 2024 m. rugpjūčio 30 d. Ugdymo procesas prasideda 2023 m.  rugsėjo 1 d., baigiasi 2024 m. gegužės 31 d.
16. Priešmokyklinio ugdymo grupė dirba 5 dienas per savaitę. Darbo laikas 
7.00 – 17.30 val. (10.30 val.).
17. Priešmokyklinio ugdymo grupėje dirba du priešmokyklinio ugdymo mokytojai,  ikimokyklinio ugdymo mokytojo padėjėjas, logopedas, specialusis pedagogas, meninio ugdymo mokytojas, mokytojo padėjėjas.
18. Vaiko lankomumas yra žymimas „Pelėdžiukų“ grupės e. dienyne „Mūsų darželis“.
19. Vaikams skiriamos atostogos: 

	Rudens atostogos
	2023 m. spalio 30 d. – 2023 m. lapkričio 3 d.

	Žiemos (Kalėdų) atostogos
	2023 m. gruodžio 27 d. – 2024 m. sausio 5 d.

	Žiemos atostogos
	2024 m. vasario 19 d. – 2024 m. vasario 23 d.

	Pavasario (Velykų) atostogos
	2024 m. balandžio 2 d. – 2024 m. balandžio 5 d.



20. Priešmokyklinėje ugdymo grupėje ugdomoji veikla atostogų metu nevykdoma.
21. Tėvams (globėjams), pasirašius priešmokyklinio ugdymo sutartį, vaikui priešmokyklinio ugdymo grupės lankymas yra privalomas. Tėvai (globėjai) privalo užtikrinti vaiko punktualų ir reguliarų grupės lankymą (jei vaikas negali atvykti, nedelsiant turi informuoti). Tėvai nėra pasirinkę ugdymosi šeimoje mokymo proceso organizavimo būdo.
22. Grupės dienos ritme sudarytos tinkamos sąlygos vaikų poilsiui (12.30–15.00 val.) ir 
3 kartų maitinimui (pusryčiai – 8.30 val., pietūs – 12.00 val., vakarienė – 16.00 val.). Tėvų pageidavimu (prašymu), maitinimas gali būti vaikui organizuojamas 1, 2 arba 3 kartus.
23. Grupės vaikų ugdomoji veikla yra vientisas procesas. Jis neskaidomas į atskiras sritis (atskirus dalykus) ir vyksta integruotai visą jungtinėje ugdymo grupėje nustatytą laiką. 
Kasdienis vaiko gyvenimas grupėje (išvykimas, atvykimas, maitinimasis, miegas, savitvarka ir kt.) yra neatsiejama ugdymo turinio dalis. 
24. Pagrindiniai didaktikos principai, kuriais grindžiamas priešmokyklinis ugdymas: socialinis konstruktyvizmas, personalizuotas ugdymas, įtraukusis ugdymas, patirtinis mokymasis, projektų metodas.
25. Priešmokyklinio ugdymo siekis – vaiko komunikavimo, kultūrinės, kūrybiškumo, pažinimo, pilietiškumo, skaitmeninės, socialinės, emocinės ir sveikos gyvensenos kompetencijos. Kasdienėje vaikų veikloje vienu metu plėtojamos kelios tarpusavyje susijusios kompetencijos. Programoje išskirtos 6 ugdymosi sritys: gamtamokslinis ugdymas, kalbinis ugdymas, matematinis ugdymas, meninis ugdymas, visuomeninis ugdymas, sveikatos ir fizinis ugdymas. Visos ugdymosi sritys yra lygiavertės ir ugdomos integraliai su kompetencijomis. Ugdymo procesas vyksta spontaniškos ir organizuotos vaiko veiklos metu, ne tik grupėje ar kitoje ugdymo vietoje, bet ir renginiuose, sporto varžybose, kelionėse, išvykose, namuose, šeimoje.
[bookmark: _Hlk116255424]26. Ugdymo procesas planuojamas kryptingai ir lanksčiai. Priešmokyklinio ugdymo mokytojas, planuodamas grupės ugdomąją veiklą:
26.1. individualizuoja vaikui keliamus reikalavimus, atsižvelgdamas į kiekvieno vaiko galias;
26.2. derina organizuotą, kryptingą ugdomąją priešmokyklinio ugdymo mokytojo numatytą ir spontanišką vaiko veiklą;
26.3. taiko į vaiką orientuoto ugdymo, priešmokyklinio ugdymo mokytojo ir vaiko sąveika grįstus metodus. 
27. Optimalus (pagal individualias galias) ugdymosi pasiekimų (kompetencijų) lygis sudaro ir užtikrina vaiko mokyklinę brandą.
28. Ugdymo procese taikomi vaikui patrauklūs metodai, kurie stiprina jo mokymosi motyvaciją, skatina smalsumą, plėtoja mąstymo, kūrybiškumo gebėjimus, ugdo vaiko charakterį ir atitinka vaiko raidos ypatumus:
28.1. mokymo ir mokymosi veikiant metodai;
28.2. patirtinio mokymo ir mokymosi metodai: projektai, jų pristatymas ir aptarimas, diskusijos, tyrinėjimai, eksperimentavimas, kūrybinės užduotys, pažintinės išvykos, ekskursijos;
28.3. spontaniškos ir organizuotos vaiko veiklos derinimas (metų pradžioje daugiau laiko skiriant savaiminei, o pabaigoje – labiau organizuotai veiklai).
29. Priešmokyklinio ugdymo mokytojai rengia ugdomosios veiklos metinį planą el. dienyne „Mūsų darželis“. 
30. Mokslo metų eigoje planas detalizuojamas sudarant savaitės planus pagal ugdomosios veiklos savaitės plano formą. Savaitės planai pildomi el. dienyne „Mūsų darželis“.
31. Savaitės planai orientuoti į vaikų ugdymosi sričių, kompetencijų ugdymą, atsižvelgiant į vaikų pasiekimus, jų ypatybes. Jis derinamas su metinio plano tikslais, priemonėmis, vaikų, tėvų (globėjų) lūkesčiai, pageidavimais.
32. Į priešmokyklinio ugdymo turinį integruojama:
32.1. Alkoholio, tabako ir kitų psichiką veikiančių medžiagų vartojimo prevencijos programa;
32.2. Rekomendacijų rinkiniai ,,Patirčių erdvės“ I, II d.;
32.3. Gyvenimo įgūdžių ugdymo programa;
32.4. Tarptautinė ankstyvosios prevencijos programa „Zipio draugai“.
33. Priešmokyklinio ugdymo programos įgyvendinimo planavimas orientuotas į vaiko pasiekimus. Mokslo metų pabaigoje priešmokyklinio ugdymo mokytojai atlieka ugdomosios veiklos apmąstymus bei pokyčių įvertinimą, kaip sekėsi realizuoti ugdymo tikslus ir uždavinius.
34. Įgyvendindami priešmokyklinio ugdymo programą, priešmokyklinio ugdymo mokytojai atsižvelgia į vaikų, turinčių specialiųjų ugdymosi poreikių, reikmes, pedagoginės psichologinės tarnybos, lopšelio-darželio vaiko gerovės komisijos rekomendacijas, vadovaujasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“.
35. Siekiant tenkinti vaikų ugdymosi reikmes, formuojamas ugdymo turinys, parenkamos ugdymosi organizavimo formos, pritaikomos ugdymosi erdvės, parenkamos ugdymui skirtos pagalbos priemonės ir specialiosios mokymo priemonės ir pan.
36. Įgyvendinant priešmokyklinio ugdymo programą, tinkamai kuriama grupės ugdymo ir ugdymosi aplinka, kuri atitinka standartus ir yra nuolat turtinama. 
37. Ugdymo ir ugdymosi aplinkoje yra pakankamai įvairių ugdomųjų priemonių (prireikus – specialiųjų mokymo priemonių ir (ar) techninės pagalbos priemonių), skatinančių aktyvią vaiko veiklą, jo smalsumą, kūrybiškumą, vaizduotę. Aplinkos kūrimo aspektai: ugdomasis, emocinis ir fizinis.
38. Ugdymo(si) procese taikomos IKT kaip ugdymo(si) priemonė vaikų skaitmeninei kompetencijai ugdyti.

V SKYRIUS
VAIKŲ UGDYMOSI PASIEKIMŲ IR PAŽANGOS VERTINIMAS

39. Vaikų pažanga ir pasiekimai vertinami vadovaujantis Priešmokyklinio ugdymo bendrąja programa, patvirtinta Lietuvos Respublikos švietimo, mokslo ir sporto ministro 2022 m. rugpjūčio 
24 d. įsakymu Nr. V-1269. Vaikų pažangą ir pasiekimus vertina priešmokyklinio ugdymo mokytojai.
40. Vaikų, turinčių specialiųjų ugdymosi poreikių, pasiekimus vertina priešmokyklinio ugdymo mokytojai kartu su specialiuoju pedagogu,  logopedu.
41. Vaikų pažanga programos įgyvendinimo laikotarpiu yra vertinama nuolat, pasirenkant vertinimo būdus ir metodus (stebėjimą, pokalbį, diskusiją, vaiko pasakojimus, jo darbelių ir veiklos analizę ir kt.).
42. Vaikų pasiekimai vertinami 2 kartus per metus. 
43. Per 4 savaites nuo programos pradžios atliekamas vaikų pirminis pasiekimų vertinimas, o įgyvendinus programą, atliekamas vaikų galutinis pasiekimų vertinimas ir abiem atvejais aptariamas su tėvais (globėjais). Prireikus, dalyvauja Vaiko gerovės komisijos atstovai, kiti specialistai, administracijos atstovai.
44. Pasiekimų vertinimas skirtas padėti vaikui sėkmingai augti, tobulėti, bręsti, mokytis.
45. Vaikų ugdymosi sričių ir kompetencijų įvertinimas grindžiamas ilgalaikiu vaiko stebėjimu ir informacijos iš įvairių šaltinių kaupimu, jos apibendrinimu.
46. Vertinami konkretaus vaiko pasiekimai ir jo daroma pažanga, lyginant ankstesnius vaiko pasiekimus su dabartiniais, numatant vaiko ugdymo ir ugdymosi perspektyvą, galimus pasiekimus ugdymosi srityse.
47. Informacija apie vaiko pasiekimus kaupiama ir fiksuojama vaiko pasiekimų aplanke ir el. dienyne „Mūsų darželis“.
48. Priešmokyklinio amžiaus vaikų ugdymosi pasiekimai aprašomi, išskiriant 3 pasiekimų lygius: iki pagrindinio lygio, pagrindinis lygis, virš pagrindinio lygio. Vertinamosios išvados pateikiamos aprašomuoju būdu – trumpais komentarais, nusakant stipriąsias vaiko puses ir spragas.
49. Vaikų pasiekimai ir pažanga su tėvais (globėjais) aptariama individualiai, esant poreikiui, bet ne rečiau kaip 2 kartus per metus. Apie vaiko ugdymosi sėkmingumą tėvai (globėjai) informuojami ir tėvų susirinkimų metu, kurie kviečiami tris kartus per mokslo metus. Tikslingai panaudojama turima informacija su kitais ugdymo proceso dalyviais – logopedu, specialiuoju pedagogu, administracija ir kitais su priešmokyklinio amžiaus vaikais dirbančiais specialistais.
50. Sukaupta informacija naudojama kryptingai ir tikslingai planuojant priešmokyklinio ugdymo mokytojo veiklą, bendradarbiaujant su tėvais (globėjais), sklandžiai pereinant į pradinio ugdymo programą.
51. Baigus priešmokyklinio ugdymo programą, priešmokyklinio ugdymo mokytojai, kartu su švietimo pagalbos specialistais (jeigu vaikui buvo teikta pagalba) iki birželio 10 d. parengia Priešmokyklinio ugdymo mokytojų rekomendacijas. Rekomendacijų kopijas perduoda mokyklai, kurioje vaikai mokysis pagal pradinio ugdymo programą.


VI SKYRIUS
PRIEŠMOKYKLINIO UGDYMO ORGANIZAVIMAS KARANTINO, EKSTREMALIOS SITUACIJOS, EKSTREMALAUS ĮVYKIO AR ĮVYKIO, KELIANČIO PAVOJŲ VAIKŲ SVEIKATAI IR GYVYBEI, LAIKOTARPIU ARBA ESANT APLINKYBĖMS LOPŠELYJE-DARŽELYJE, DĖL KURIŲ UGDYMO PROCESAS NEGALI BŪTI ORGANIZUOJAMAS KASDIENIU MOKYMO PROCESO ORGANIZAVIMO BŪDU

52. Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų vaikų sveikatai ir gyvybei (toliau – ypatingos aplinkybės) laikotarpiu arba esant aplinkybėms lopšelyje-darželyje, dėl kurių priešmokyklinis ugdymas negali būti organizuojamas lopšelyje-darželyje, ugdymo procesas gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu (toliau – nuotolinis mokymo būdas). 
53. Direktorius privalo numatyti ugdymo organizavimo gaires dėl ugdymo ypatingų aplinkybių laikotarpiu ar esant aplinkybėms lopšelyje-darželyje, dėl kurių ugdymo procesas negali būti organizuojamas kasdieniu ugdymo būdu lopšelyje-darželyje. Ugdymo organizavimo gairės rengiamos vadovaujantis šio skyriaus nuostatomis ir tvirtinamos direktoriaus. 
54. Direktorius, nesant valstybės, savivaldybės lygio sprendimų dėl ugdymo proceso organizavimo esant ypatingoms aplinkybėms ar esant aplinkybėms lopšelyje-darželyje, dėl kurių ugdymo procesas negali būti organizuojamas kasdieniu mokymo proceso organizavimo būdu, gali priimti sprendimus: 
54.1. laikinai koreguoti ugdymo proceso įgyvendinimą: 
54.1.1. keisti nustatytą ugdymo trukmę; 
54.1.2. keisti nustatytą ugdymo pradžios ir pabaigos laiką; 
54.1.3. ugdymo procesą perkelti į kitas aplinkas;
54.1.4. priimti kitus aktualius ugdymo proceso ir vidaus bei darbo tvarkos (pvz., dėl veido kaukių dėvėjimo ir pan.) organizavimo sprendimus, mažinančius / šalinančius pavojų mokinių sveikatai ir gyvybei; 
54.2. laikinai stabdyti ugdymo procesą, kai dėl susidariusių aplinkybių lopšelio-darželio aplinkoje nėra galimybės jo koreguoti ar tęsti ugdymo procesą lopšelyje-darželyje kasdieniu mokymo proceso organizavimo būdu nei nuotoliniu mokymo būdu, pvz., sutrikus elektros tinklų tiekimui ir kt. Ugdymo procesas direktoriaus sprendimu gali būti laikinai stabdomas 1–2 darbo dienas. Direktorius sprendimą dėl ugdymo proceso stabdymo raštu derina su savivaldybės vykdomąja institucija ar jos įgaliotu asmeniu; 
54.3. valstybės, savivaldybės lygiu priėmus sprendimą ugdymą organizuoti nuotoliniu mokymo būdu, lopšelis-darželis: 
54.3.1. vadovaujasi lopšelio-darželio parengtomis ugdymo organizavimo gairėmis dėl ugdymo organizavimo ypatingomis aplinkybėmis ar esant aplinkybėms lopšelyje-darželyje, dėl kurių ugdymo procesas negali būti organizuojamas kasdieniu mokymo procesu lopšelyje-darželyje; 
54.3.2. vadovaujasi Mokymo nuotoliniu ugdymo proceso organizavimo būdu kriterijų aprašo, patvirtinto Lietuvos Respublikos švietimo, mokslo ir sporto ministro 2020 m. liepos 2 d. įsakymu 
Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“, rekomendacijomis dėl priešmokyklinio ugdymo organizavimo; 
54.3.3. įvertina, ar visi vaikai gali dalyvauti ugdymo procese ne lopšelyje-darželyje, susitarti dėl galimų šios problemos sprendimo būdų, pasirinkimo alternatyvų, galimos pagalbos priemonių. Svarbu, kad visi vaikai turėtų priėjimą prie mokymosi išteklių. Pastebėjus, kad vaiko namuose nėra sąlygų ugdytis, sudaromos sąlygos ugdytis lopšelyje-darželyje, jeigu lopšelyje-darželyje nėra aplinkybių, kurios keltų pavojų vaiko gyvybei ir sveikatai. Nesant galimybių ugdymo proceso organizuoti lopšelyje-darželyje, lopšelis-darželis sprendimus suderina su savivaldybės vykdomąja institucija ar jos įgaliotu asmeniu, ugdymo proceso organizavimas laikinai perkeliamas į kitas saugias patalpas; 
54.3.4. susitaria su atsakingais darbuotojais dėl vaikų emocinės sveikatos stebėjimo, taip pat vaikų, turinčių specialiųjų ugdymosi poreikių, ugdymo specifikos ir švietimo pagalbos teikimo; 
54.3.5. skiria ne mažiau kaip 50 procentų ugdymo procesui numatyto laiko (per savaitę ir (ar) mėnesį) sinchroniniam ugdymui ir ne daugiau kaip 50 procentų – asinchroniniam ugdymui;
54.3.6. pertvarko ugdymo veiklų tvarkaraštį, pritaikydamas jį ugdymo procesui organizuoti nuotoliniu mokymo būdu: konkrečios grupės tvarkaraštyje numato sinchroniniam ir asinchroniniam ugdymui skiriamą laiką. Galima nepertraukiamo sinchroninio ugdymo trukmė per dieną – iki 1 val.; 
54.3.7. susitaria ir suderina su mokytojais (priešmokyklinio ugdymo mokytojais, ikimokyklinio ugdymo mokytojais, meninio ugdymo mokytojais, pagalbos vaikui specialistais) dėl tarpusavio bendradarbiavimo, ugdymo turinio integracijos, kad asinchroniniu būdu vykdomas ugdymo procesas būtų įvairus ir prasmingas: tikslingas tiesioginio transliavimo internetu ar televizijoje veiklų stebėjimas, užduočių atlikimas ir t. t., atsižvelgiant į vaikų galimybes ir amžiaus ypatumus; 
54.3.8. susitaria, kaip bus skiriamos ugdymosi užduotys, kaip pateikiama ugdymui(si) reikalinga medžiaga ar informacija, kada ir kokiu būdu vaikai kartu su tėvais (globėjais) gali paprašyti mokytojo pagalbos ir paaiškinimų, kiek vaikai turės skirti laiko užduotims atlikti, kaip reguliuojamas jų krūvis, kaip suteikiamas grįžtamasis ryšys vaikams, jų tėvams (globėjams) ir fiksuojami pasiekimai ir pan.; 
54.3.9. paskiria atsakingą asmenį (-is), kuris (-ie) teiks bendrąją informaciją apie ugdymosi proceso organizavimo tvarką, švietimo pagalbos teikimą ar komunikuos kitais svarbiais klausimais (pvz., informacinių komunikacinių technologijų perdavimas vaikų tėvams (globėjams), pagalbos teikimas diegiant, naudojantis informacinių technologijų programomis ar pan.) tol, kol neišnyksta ypatingos aplinkybės ar aplinkybės lopšelyje-darželyje, dėl kurių ugdymo procesas negalėjo būti organizuojamas kasdieniu ugdymo būdu lopšelyje-darželyje. Informacija apie tai skelbiama lopšelio-darželio tinklalapyje; 
54.3.10. sudaro planą, kaip pasibaigus ypatingoms aplinkybėms grįžti prie įprasto ugdymo proceso organizavimo. 
____________________________

